Document ID: 32001D0573

32001D0573
L 203/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 23 юли 2001 година
за изменение на Решение 2000/532/ЕО на Комисията относно списъка на отпадъците
(2001/573/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Директива 91/689/ЕИО на Съвета от 12 декември 1991 г. относно опасните отпадъци (1), и по-специално член 1, параграф 4 от нея,
като взе предвид предложението на Комисията,
като има предвид, че:
(1)
Списък на отпадъците на Общността е бил установен с Решение 2000/532/ЕО на Комисията от 3 май 2000 г. относно замяна на Решение 94/3/ЕО за установяване на списък на отпадъците в съответствие с член 1, буква а) от Директива 75/442/ЕИО на Съвета относно отпадъците и Решение 94/904/ЕО на Съвета за установяване на списък на опасните отпадъци в съответствие с член 1, параграф 4 от Директива 91/689/ЕО на Съвета относно опасните отпадъци (2).
(2)
Член 1, параграф 4 от Директива 91/689/ЕИО изисква държавите-членки да нотифицират Комисията за отпадъци, които не са включени в списъка на опасните отпадъци, за които те считат, че проявяват едно или повече от качествата, изброени в приложение III на тази директива. Няколко държави-членки са нотифицирали отпадъци, съдържащи хлорсилани, отпадъци, съдържащи силикони и строителни материали, съдържащи азбест, и са поискали списъкът на опасните отпадъци съответно да се адаптира.
(3)
За яснота, следва изрично да се предвиди, че изключително мазна и маслена смес от отделяне масло/вода, съдържаща само ядливи масла и мазнини може да се счита за неопасна.
(4)
Решение 2000/532/ЕО следва да бъде съответно изменено.
(5)
Мерките, предвидени в настоящото решение, не са в съответствие със становището, представено от Комитета, създаден по силата на член 18 от Директива 75/442/ЕИО от 15 юли 1975 година относно отпадъците (3). Следователно по силата на четвъртия параграф на член 18 от Директива 75/442/ЕИО, те следва да бъдат приети от Съвета,
ПРИЕ НАСТОЯЩОТО РЕШЕНИЕ:
Член 1
Приложението към Решение 2000/532/ЕО се изменя в съответствие с приложението към настоящото решение.
Член 2
Настоящото решение се прилага от 1 януари 2002 година.
Член 3
Адресати на настоящото решение са държавите-членки.
Съставено в Брюксел на 23 юли 2001 година.

Labels: 12
7
15
20